Document ID: 32001D0754

Kommissionens beslutning
af 23. oktober 2001
om ændring af beslutning 93/197/EØF for så vidt angår indførsel af hovdyr fra Saint Pierre og Miquelon
(meddelt under nummer K(2001) 3166)
(EØS-relevant tekst)
(2001/754/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande(1), senest ændret ved Kommissionens beslutning 2001/298/EF(2), særlig artikel 13, stk. 2, artikel 15, artikel 16 og artikel 19, nr. i) og ii), og
ud fra følgende betragtninger:
(1) Ved Rådets beslutning 79/542/EØF(3), senest ændret ved Kommissionens beslutning 2001/731/EF(4), blev der opstillet en liste over tredjelande, hvorfra medlemsstaterne tillader indførsel af kvæg, svin, enhovede dyr, får og geder samt fersk kød og kødprodukter.
(2) Saint Pierre og Miquelon er inkluderet i del 1 i beslutning 79/542/EØF. Indførsel af hovdyr til medlemsstaterne er dermed i princippet tilladt.
(3) Ved Kommissionens beslutning 93/197/EØF(5), senest ændret ved beslutning 2001/619/EF(6), er der fastsat dyresundhedsmæssige betingelser og bestemmelser om udstedelse af sundhedscertifikat ved indførsel af registrerede hovdyr og hovdyr til opdræt og som brugsdyr.
(4) Efter Kommissionens veterinære kontrolbesøg i Saint Pierre og Miquelon synes sundhedssituationen for hovdyr at være under veterinærtjenesternes tilfredsstillende kontrol, og især tilstedeværelsen af en karantænestation garanterer sikker indførsel af hovdyr fra tredjelande til Saint Pierre og Miquelon.
(5) Det er derfor hensigtsmæssigt at fastsætte dyresundhedsmæssige betingelser og bestemmelser om udstedelse af sundhedscertifikat ved indførsel af hovdyr til medlemsstaterne i overensstemmelse med sundhedssituationen i det pågældende tredjeland og ændre beslutning 93/197/EØF i overensstemmelse hermed.
(6) Af hensyn til klarheden bør ISO-landekoden anvendes ved ændringer af lister over tredjelande.
(7) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Medlemsstaterne tillader indførsel af registrerede hovdyr og hovdyr til opdræt og som brugsdyr fra Saint Pierre og Miquelon, der opfylder kravene i sundhedscertifikatet i bilag II G til beslutning 93/197/EØF.
Artikel 2
I beslutning 93/197/EØF foretages følgende ændringer:
1) I bilag I tilføjes nedenstående: "Gruppe G
Saint Pierre og Miquelon (PM)"
2) I bilag II indsættes følgende:
a)
"G Sundhedscertifikat for indførsel af registrerede hovdyr samt avls- og brugshovdyr fra tredjelande henført under gruppe G"
b) bilaget til nærværende beslutning.
Artikel 3
Denne beslutning er rettet til medlemsstaterne.
Udfærdiget i Bruxelles, den 23. oktober 2001.

Labels: 3
18
6